**FAB Co. s. r. o.**

Poľná 2, 974 05 Banská Bystrica

IČO: 36 647 667

Verejné obstarávanie realizované podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

Nadlimitná zákazka

(bez využitia elektronického trhoviska)

tovary

SÚŤAŽNÉ PODKLADY

Predmet zákazky:

**Technológie pre FAB Co. s. r. o.**

………….…………………………..

Róbert Briš, konateľ

05/2021

OBSAH SÚŤAŽNÝCH PODKLADOV

A.1 Pokyny na vypracovanie ponuky

Časť I. Všeobecné informácie

Časť II. Komunikácia a vysvetľovanie

Časť III. Príprava ponuky

Časť IV. Predkladanie ponúk

Časť V. Otváranie a vyhodnocovanie ponúk

Časť VI. Prijatie ponuky a uzavretie zmluvy

A.2 Podmienky účasti uchádzačov

A.3 Kritériá na vyhodnotenie ponúk a pravidlá ich uplatnenia

B.1 Opis predmetu zákazky

B.2 Spôsob určenia ceny

B.3 Obchodné podmienky

B.4 FORMULÁR – Návrh na plnenie kritéria /ROZPOČET

Prílohy

- Návrhy na plnenie kritéria, ČV, Komunikácia, Informácie o spracovávaní osobných údajov dotknutých osôb, JED

Ak je v súťažných podkladoch uvedené „verejný obstarávateľ“ alebo “osoba podľa § 8 ZVO”, má sa na mysli FAB Co. s. r. o..

Situácie a skutočnosti, ktoré môžu nastať v procese postupu zadávania zákazky, neupravené v týchto súťažných podkladoch, sa riadia príslušnými ustanoveniami zákona 343/2015 Z. Z. o verejnom obstarávaní a o zmene a doplnení niektorých zákonov v znení neskorších predpisov v platnom znení ku dňu vyhlásenia verejného obstarávania.

**A.1 POKYNY NA VYPRACOVANIE PONUKY**

**Časť I. Všeobecné informácie**

1. Identifikácia verejného obstarávateľa:

Názov: **FAB Co. s. r. o.**

Sídlo: Poľná 2, 974 05 Banská Bystrica

IČO: 36 647 667

Kontaktné údaje pre VO: **ZA advisory, s. r. o., Kollárova 2641/15, 010 01 Žilina**

Ing. Beáta Topoľská

mobil: + 421 903373414

e-mail: vo@zaadvisory.sk

2. Názov zákazky: “Technológie pre FAB Co. s. r. o.”

2.1 Predmetom zákazky je dodanie tovarov.

Predmetom zákazky je dodanie dvoch samostatných technológií, ich inštalácia a zaškolenie obsluhy:

1. časť zákazky: Multifunkčné rezacie, bigovacie a frézovacie centrum,

2. časť zákazky: Hybridná UV LED tlačiareň s bielou farbou.

Podrobnejšie vymedzenie predmetu obstarávania je v časti B.1 Opis predmetu zákazky týchto súťažných podkladov.

2.2 CPV kód (spoločný slovník obstarávania): 42000000-6, 42991200-1

2.2 Komplexnosť zákazky a rozdelenie zákazky na časti:

Zákazka sa delí na dve samostatné časti, ide o logicky, vecne a funkčne samostatné logické celky. Uchádzač predloží svoju ponuku na jednu a/alebo dve časti zákazky.

3. Zdroj finančných prostriedkov

3.1 Predmet zákazky bude financovaný z prostriedkov EÚ v rámci IROP, štátneho rozpočtu SR a vlastných prostriedkov FAB Co. s. r. o.. Podmienky financovania a zmluvné podmienky sú obsiahnuté v zmluve o dielo, ktorá tvorí prílohu B.3 týchto súťažných podkladov.

4. Druh zákazky

4.1 Výsledkom verejného obstarávania bude zadanie zákazky na dodanie tovarov – kúpna zmluva podľa Obchodného zákonníka pre každú časť zákazky samostatne.

4.2 Podrobné vymedzenie záväzných zmluvných podmienok pre plnenie požadovaného predmetu zákazky tvoria časti B.1 Opis predmetu zákazky, B.2 Spôsob určenia ceny a B.3 Obchodné podmienky týchto súťažných podkladov.

5. Miesto a lehota plnenia

5.1 Miesto plnenia:. FAB Co. s. r. o., Banská Bystrica

5.2 Lehota plnenia: lehota plnenia do 2 mesiacov pre každú časť zákazky samostatne (viď zmluvné podmienky)

6. Variantné riešenia

6.1 Neumožňuje sa predložiť variantné riešenie. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

7. Lehota viazanosti ponuky

7.1 Ponuky zostávajú platné počas lehoty viazanosti ponúk. Lehota viazanosti ponúk je stanovená na 12 mesiacov.

**Časť II. Komunikácia a vysvetľovanie**

8. Komunikácia medzi verejným obstarávateľom a uchádzačmi/záujemcami je riešená v samostatnej časti týchto súťažných podkladov, časť Komunikácia.

9 Obhliadka miesta plnenia

9.1 Záujemca môže vopred požiadať o obhliadku miesta plnenia, aby získal všetky informácie, ktoré bude potrebovať na prípravu a spracovanie ponuky. Výdavky spojené s obhliadkou miesta plnenia idú na ťarchu uchádzača.

9.2 Záujemcovia, ktorí prejavia záujem o vykonanie obhliadky miesta dodania predmetu zákazky, sa môžu vopred dohodnúť na termíne a čase na kontaktných údajoch v josephine. Obhliadky miesta realizácie sa budú konať v prípade záujmu pre každého zo záujemcov osobitne.

**Časť III. Príprava ponuky**

10. Vyhotovenie ponuky

10.1 Predložená ponuka musí byť podpísaná štatutárnym orgánom alebo členom štatutárneho ogánu alebo iným zástupcom uchádzača, ktorý je oprávnený konať v jeho mene v záväzkových vzťahoch.

11. Ponuka bude predložená uchádzačom prostredníctvom jednoobálkového systému predkladania ponúk ako sken dokumentov elektronicky – viď časť komunikácia.

12. Obsah ponuky

12.1 Ponuka uchádzača musí obsahovať informáciu o tom, že **ak uchádzač nevypracoval ponuku sám**, uvedie osobu, ktorej služby alebo podklady pri jej vypracovaní využil, a to v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené (informácie podľa § 49 ods. 5 zákona o verejnom obstarávaní),

a musí obsahovať nasledujúce dokumenty:

12.1.1 **identifikačné údaje uchádzača** obsahujúce najmä informácie: obchodný názov; adresa sídla uchádzača alebo miesto podnikania alebo obvyklý pobyt; meno, priezvisko štatutárneho zástupcu (štatutárnych zástupcov) uchádzača; IČO; DIČ; IČ DPH; kontaktné telefónne číslo a e-mail,

12.1.2 odporúčame uviesť **obsah ponuky**, v ktorom bude uvedený zoznam predložených dokladov a dokumentov (súpis dokumentov),

12.1.3 **menovanie vedúceho člena skupiny** oprávneného konať v mene ostatných členov skupiny v prípade, **ak ponuku predkladá skupina uchádzačov**,

12.1.4 **doklady a dokumenty na preukázanie splnenia podmienok účasti**, požadované v oznámení o vyhlásení zverejnenom vo **VVO č. 107/2021 zo dňa 3.5.2021, zn. 24739 – MST,**

12.1.5 na vynechaných miestach doplnený **návrh kúpnej zmluvy pre každú časť zákazky samostatne, podpísané oprávnenou osobou za uchádzača spolu s prílohami** (v ktorom sú zohľadnené časti B.1 Opis predmetu zákazky, B.2 Spôsob určenia ceny a B.3 Obchodné podmienky)*.*

Ku kúpnej zmluve uchádzač predloží prílohy (prílohu Zoznam subdodávateľov nie je povinný uchádzač predložiť do ponuky, predkladá úspešný uchádzač k podpisu zmluvy).

12.1.6 **vyhlásenie uchádzača**, že súhlasí s podmienkami zadávania zákazky určenými verejným obstarávateľom v týchto súťažných podkladoch a v ostatných dokumentoch poskytnutých v lehote na predkladanie ponúk a o pravdivosti a úplnosti všetkých dokladov a informácií uvedených v ponuke.

12.1.7 Doklad o zložení zábezpeky na bankový účet uvedený v bode 13.

Osobitne sa predkladá dokument Banková záruka alebo Poistenie záruky plniace funkciu zábezpeky. Originál dokumentu musí byť doručený v lehote na predkladanie ponúk v listinnej podobe na adresu ZA advisory, s. r. o., Kollárova 2641/15, 010 01 Žilina.

13. Zábezpeka

13.1 Zábezpeka sa vyžaduje: vo výške 4.000,00 EUR pre časť 1 zákazky a

 vo výške 5.000,00 EUR pre časť 2 zákazky.

Podmienky zloženia zábezpeky alebo bankovej záruky:

na účet vedený vo VUB banka, a.s.

IBAN: SK51 0200 0000 0021 5359 8655

variabilný symbol uvedie uchádzač svoje IČO.

Zábezpeka musí byť pripísaná na účet verejného obstarávateľa najneskôr v deň lehoty na predkladanie ponúk alebo v deň predloženia cenovej ponuky, komisia posúdi zloženie zábezpeky.

13.2 Zábezpeku možno poskytnúť:

 13.2.1 poskytnutím bankovej záruky za uchádzača alebo poistením záruky,

 13.2.2 zložením finančných prostriedkov uchádzačom na bankový účet verejného obstarávania

13.3 Podmienky zloženia bankovej záruky alebo poistením záruky

Banková záruka za uchádzača môže byť poskytnutá bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou (ďalej len „Banka“) a preukazuje sa záručnou listinou, tak ako je uvedené ďalej, v listinnej podobe, alebo so zaručeným elektronickým podpisom v ponuke.

Zo záručnej listiny alebo poistenia záruky musí vyplývať, že:

- banka alebo poisťovňa uspokojí veriteľa (verejného obstarávateľa podľa bodu 1) za dlžníka (uchádzača) v prípade prepadnutia jeho zábezpeky ponuky v prospech verejného obstarávateľa,

- banková záruka alebo poistenie záruky sa použije na úhradu zábezpeky ponuky vo výške podľa bodu 13.1,

- zmluva (záručná listina) medzi bankou/poisťovňou a dlžníkom nesmie obsahovať žiadne námietky dlžníka voči veriteľovi.

- banka/poisťovňa sa zaväzuje zaplatiť vzniknutú pohľadávku do 10 dní po doručení výzvy verejného obstarávateľa na zaplatenie, na jej účet podľa bodu 13.1,

- banková záruka/poistenie nadobúda platnosť dňom jej vystavenia a vzniká doručením záručnej listiny verejnému obstarávateľovi,

- platnosť bankovej záruky končí uplynutím lehoty viazanosti ponúk, najviac však 12 mesiacov od uplynutia lehoty na predkladanie ponúk. Po uplynutí lehoty viazanosti ponúk ju nemožno predĺžiť.

13.4.Zánik bankovej záruky/poistenia záruky: banková záruka alebo poistenie záruky zanikne:

- plnením banky/poisťovne v rozsahu, v akom banka za uchádzača poskytla plnenie v prospech verejného obstarávateľa,

- odvolaním bankovej záruky na základe písomnej žiadosti verejného obstarávateľa v prípade, ak tento obdržal žiadosť od uchádzača na odvolanie bankovej záruky a tejto žiadosti vyhovel.

- uplynutím doby platnosti, ak si verejný obstarávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny, alebo v dobe platnosti bankovej záruky nepožiadal o predĺženie doby platnosti bankovej záruky.

Záručná listina, v ktorej banka písomne vyhlási, že uspokojí verejného obstarávateľa za uchádzača do výšky finančných prostriedkov, ktoré verejný obstarávateľ požaduje ako zábezpeku viazanosti ponuky uchádzača, musí byť súčasťou ponuky. Ak bankovú záruku poskytne zahraničná banka, ktorá nemá pobočku na území Slovenskej republiky, záručná listina vyhotovená zahraničnou bankou v štátnom jazyku krajiny sídla takejto banky musí byť zároveň doložená úradným prekladom do slovenského jazyka okrem záručnej listiny vyhotovenej v českom jazyku.

Ak záručná listina/poistenie záruky nebude doručená v lehote na predkladanie ponúk, bude ponuka uchádzača z verejnej súťaže vylúčená. Verejný obstarávateľ písomne upovedomí uchádzača o jeho vylúčení s uvedením dôvodu a lehoty, v ktorých môže uplatniť revízne postupy v súlade so zákonom o verejnom obstarávaní

13.5 Podmienky vrátenia zábezpeky ponuky pred uplynutím lehoty viazanosti ponúk

Verejný obstarávateľ odvolá poskytnutú bankovú záruku za uchádzača podľa § 46 zákona o verejnom obstarávaní.

13.6 Podmienky vrátenia zábezpeky ponuky po uzavretí zmluvy

Platnosť poskytnutej bankovej záruky zanikne uplynutím lehoty, na ktorú bola vystavená, pokiaľ verejný obstarávateľ písomne neoznámi uchádzačovi svoje nároky z bankovej záruky počas doby jej platnosti.

13.7 Zloženie finančných prostriedkov na bankový účet verejného obstarávateľa

Finančné prostriedky vo výške podľa bodu 13.1 musia byť zložené na účet verejného obstarávateľa.

Finančné prostriedky musia byť pripísané na účte verejného obstarávateľa najneskôr v deň uplynutia lehoty na predkladanie ponúk v tejto súťaži.

Ak finančné prostriedky nebudú zložené na účte verejného obstarávateľa podľa predchádzajúceho bodu, bude uchádzač z verejnej súťaže vylúčený.

Doba platnosti zábezpeky ponuky poskytnutej zložením finančných prostriedkov na účet verejného obstarávateľa trvá do uplynutia lehoty viazanosti ponúk.

13.8 Podmienky vrátenia zábezpeky

Verejný obstarávateĺ uvoľní alebo vráti uchádzačovi zábezpeku v súlade s § 46 ods. 7 zákona o VO.

13.9 Spôsob zloženia zábezpeky si vyberie uchádzač podľa vyššie uvedených podmienok zloženia.

13.10. Zábezpeka prepadne v prospech verejného obstarávateľa v súlade s § 46 ods. 6 zákona o VO.

14. Jazyk ponuky

14.1 Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

15. Mena a ceny uvádzané v ponuke

15.1 Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.

15.2 Návrh ceny musí byť spracovaný v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

15.3 Cena uvedená v návrhu zmluvy musí obsahovať cenu za požadovaný predmet zákazky, t.z. sumár všetkých položiek, ktoré sú v prílohe k súťažným podkladom.

15.4 Uchádzač ocení všetky položky, pre určenie ceny uvedie pre každú požadovanú položku a špecifikácie aj jednotkovú cenu. Jednotkové ceny budú uvedené v mene euro na dve desatinné miesta (bez toho, aby boli „skryté“ ďalšie desatinné miesta, ktoré by skresľovali konečný výsledok). Požaduje sa, aby všetky výpočty boli zaokrúhlené na dve desatinné miesta.

15.5 Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

15.5.1 navrhovaná zmluvná cena bez DPH,

15.5.2 sadzba DPH a výška DPH,

15.5.3 navrhovaná zmluvná cena vrátane DPH.

15.6 Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

15.7 Uchádzač je povinný jasne vyznačiť použitie ekvivalentných materiálov či tovarov v ponuke s uvedením názvu ekvivalentného výrobku za názvom pôvodne požadovaného výrobku – materiálu alebo tovaru v predloženom rozpočte. Zároveň uchádzač uvedie opis použitých ekvivalentov predložením dokladov potvrdzujúcich porovnateľné parametre výrobkov.

16. Náklady na ponuku

16.1 Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi bez ohľadu na výsledok verejného obstarávania.

**Časť IV. Predkladanie ponuky**

17.1 Uchádzač vloží dokumenty ponuky po prihlásení sa do zákazky v systéme Josephine – viď samostatná časť súťažných podkladov Komunikácia.

18. Lehota na predkladanie ponúk

18.1 Ponuky sa predkladajú v lehote na predkladanie ponúk uvedenej v Oznámení uverejnenom vo vestníku VO č. 107/2021 zo dňa 3.5.2021, zn. 24739 – MST, bod IV.2.2).

V momente uplynutia lehoty na predkladanie ponúk musí byť ponuka uložená resp. predložená prostredníctvom systému Josephine.

18.2 Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

**Časť V. Otváranie a vyhodnocovanie ponúk**

19. Otváranie a preskúmanie ponúk

19.1 Ponuky sa budú otvárať elektronicky na adrese kontaktného miesta. Ponuky komisia otvorí v tom poradí, v akom boli predložené.

19.2 Otváranie ponúk je verejné v nadväznosti na použitie ustanovenia § 52 ods. 6 zákona.

19.3 Otváranie ponúk vykoná komisia (elektronicky) v termíne a čase uvedenom vo oznámení o vyhlásení uverejnenom vo vestníku VO č. 107/2021 zo dňa 3.5.2021, zn. 24739 – MST, bod IV.2.7) na adrese kontaktného miesta uvedeného vo výzve na predkladanie ponúk, časť A.I).

19.4 Po otvorení ponúk komisia vykoná všetky úkony podľa zákona o verejnom obstarávaní, spočívajúce vo vyhodnotení ponúk, podaní vysvetlenia, doplnení ponúk, vyhodnotení splnenia podmienok účasti a vylúčení uchádzačov alebo vylúčení ponúk uchádzačov.

19.5 Na otváraní ponúk sa môžu zúčastniť uchádzači, ktorí predložili svoju ponuku v lehote na predkladanie ponúk. Štatutárny zástupca uchádzača sa preukáže preukazom totožnosti a výpisom z obchodného registra resp. živnostenským listom. Iný zástupca uchádzača sa preukáže preukazom totožnosti, výpisom z obchodného registra resp. živnostenským listom a úradne osvedčeným splnomocnením potvrdeným štatutárnym zástupcom uchádzača, že je oprávnený zúčastniť sa na otváraní ponúk v rámci predmetnej zákazky.

20. **Splnenie podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.**

20.1 Vysvetľovanie ponúk

Skôr ako komisia na vyhodnotenie ponúk zostaví poradie uchádzačov na základe kritéria, ktorým je cena v EUR bez DPH, preskúma, či všetky ponuky spĺňajú požiadavky verejného obstarávateľa a rozhodne, či ponuka:

a) obsahuje všetky náležitosti určené v bode 12. týchto súťažných podkladpov,

b) zodpovedá pokynom a dokumentom uvedeným vo výzve na predkladanie ponúk a v týchto súťažných podkladoch.

20.2 Platnou ponukou je ponuka, ktorá vyhovuje všetkým požiadavkám a špecifikáciám uvedeným vo výzve na predkladanie ponúk a v týchto súťažných podkladoch a zároveň neobsahuje žiadne obmedzenia alebo výhrady, ktoré sú v rozpore s uvedenými dokumentmi. Ponuky uchádzačov, ktoré nebudú spĺňať uvedené požiadavky budú zo zadávania zákazky vylúčené.

20.3 O vylúčení ponuky s uvedením dôvodu vylúčenia bude uchádzač písomne upovedomený s uvedením dôvodu a lehoty, v ktorej môže byť podaná námietka podľa § 170 ods. 3 písm. d) ZVO.

20.4 Komisia požiada uchádzačov o písomné vysvetlenie alebo doplnenie predložených dokladov vždy, keď z predložených dokladov nemožno posúdiť ich platnosť.

20.5 Verejný obstarávateľ vylúči z verejného obstarávania uchádzača ak nastane niektorý z dôvodov vylúčenia podľa § 40 ods. 6 a 7 ZVO.

20.6 Verejný obstarávateľ bezodkladne upovedomí uchádzača, že bol vylúčený s uvedením dôvodu a lehoty, v ktorej môže byť podaná námietka podľa § 170 ods. 3 písm. d) ZVO.

20.7 Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky.

21. Vyhodnotenie splnenia podmienok účasti

21.1 V procese vyhodnotenia splnenia podmienok účasti uchádzačmi verejný obstarávateľ použije postupy uvedené v § 40 zákona o verejnom obstarávaní. Ak prichádza do úvahy, použije sa § 152 ods. 4 zákona o verejnom obstarávaní.

21.2 Verejný obstarávateľ bude posudzovať splnenie podmienok účasti v súlade s výzvou na predkladanie ponúk, v súlade s týmito súťažnými podkladmi a zákonom o verejnom obstarávaní.

22. Vyhodnocovanie ponúk

22.1 V procese vyhodnocovania ponúk verejný obstarávateľ použije postupy uvedené v § 53 zákona o verejnom obstarávaní. Na vyhodnotenie ponúk sa nepoužije elektronická aukcia.

22.2 Vyhodnocovanie ponúk komisiou je neverejné. Komisia vyhodnotí ponuky z hľadiska splnenia požiadaviek na predmet zákazky a v prípade pochybností overí správnosť informácií a dôkazov, ktoré poskytli uchádzači.

22.3 Ponuky uchádzačov, ktoré nebudú vylúčené, budú vyhodnocované podľa kritérií na vyhodnocovanie ponúk uvedené v týchto súťažných podkladoch.

23. Revízne postupy

23.1 Uchádzač, záujemca, účastník alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa, môže uplatniť revízne postupy v súlade s ustanoveniami § 164 a § 170 (a nasl.) zákona o VO, kde sú uvedené postupy a okruhy dôvodov pre ich uplatnenie.

**Časť VI. Prijatie ponuky a uzavretie zmluvy**

24. Informácia o výsledku vyhodnotenia ponúk

24.1 Verejný obstarávateľ po vyhodnotení ponúk, po skončení postupu podľa § 55 ods. 1 zákona o verejnom obstarávaní a po odoslaní všetkých oznámení o vylúčení uchádzača bezodkladne oznámi všetkým uchádzačom, ktorých ponuky sa vyhodnocovali výsledok vyhodnotenia ponúk, vrátane poradia uchádzačov pre každú časť zákazky samostatne a súčasne uverejní informáciu o výsledku vyhodnotenia ponúk a poradie uchádzačov v profile.

24.2 Úspešnému uchádzačovi pre každú časť zákazky verejný obstarávateľ oznámi, že jeho ponuka sa prijíma.

24.3 Neúspešnému uchádzačovi verejný obstarávateľ oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk verejný obstarávateľ uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

25. Uzavretie zmluvy

25.1 Verejný obstarávateľ vyzve úspešného uchádzača na predloženie zmluvy – samostatne pre každú časť zákazky. Uchádzač predloží potrebný počet výtlačkov v lehote určenej verejným obstarávateľom.

25.2 Verejný obstarávateľ uzavrie zmluvu v lehote viazanosti ponúk. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Verejný obstarávateľ uzavrie zmluvu s úspešným uchádzačom a v súlade s § 56 ZVO.

25.3 Verejný obstarávateľ môže uzavrieť zmluvu s úspešným uchádzačom alebo uchádzačmi najskôr šestnásty deň odo dňa odoslania informácie o výsledku vyhodnotenia ponúk podľa § 55, ak nebola doručená žiadosť o nápravu, ak žiadosť o nápravu bola doručená po uplynutí lehoty podľa § 164 ods. 3 alebo ak neboli doručené námietky podľa § 170.

25.4 Ak bola podaná žiadosť o nápravu alebo námietka, verejný obstarávateľ uzavrie zmluvu v súlade s ustanoveniami ZVO.

25.5 Úspešný uchádzač alebo uchádzači sú povinní poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7, ak boli na jej uzavretie písomne vyzvaní. V súlade s § 56 ods. 12 ZVO si verejný obstarávateľ vyhradzuje právo podľa svojho uváženia predĺžiť lehotu na poskytnutie súčinnosti zo strany uchádzačov stanovenú v § 56 ods. 8, 10 a 14 na viac ako 10 pracovných dní.

25.6 Ak úspešný uchádzač alebo uchádzači odmietnu uzavrieť zmluvu alebo nie sú splnené povinnosti podľa § 56, verejný obstarávateľ môže uzavrieť zmluvu s uchádzačom alebo uchádzačmi, ktorí sa umiestnili ako druhí v poradí.

25.7 Ak uchádzač alebo uchádzači, ktorí sa umiestnili ako druhí v poradí odmietnu uzavrieť zmluvu, neposkytnú verejnému obstarávateľovi riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď boli na jej uzavretie písomne vyzvaní, verejný obstarávateľ môže uzavrieť zmluvu s uchádzačom alebo uchádzačmi, ktorí sa umiestnili ako tretí v poradí.

25.8 Uchádzač alebo uchádzači, ktorí sa umiestnili ako tretí v poradí, sú povinní poskytnúť verejnému obstarávateľovi riadnu súčinnosť, potrebnú na uzavretie zmluvy tak, aby mohla byť uzavretá do 10 pracovných dní odo dňa, keď boli na jej uzavretie písomne vyzvaní.

25.9 Verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

25.10 Verejný obstarávateľ vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v zákonom stanovenom rozsahu.

25.11 Uzatvorená zmluva nemôže byť v rozpore s týmito súťažnými podkladmi.

25.12 Úspešný uchádzač (dodávateľ) má povinnosť poskytnúť objednávateľovi k podpisu zmluvy zoznam jeho subdodávateľov v rozsahu podľa § 41 ods. 3 zákona o verejnom obstarávaní a do 5 pracovných dní odo dňa akejkoľvek zmeny subdodávateľa nahlásil kupujúcemu údaje v rozsahu minimálne podľa ods. 3 v § 41 zákona o verejnom obstarávaní.

**A.2 PODMIENKY ÚČASTI UCHÁDZAČOV**

**Podmienky účasti požadované pre toto verejné obstarávanie sú uvedené v oznámení o vyhlásení VO zverejnenom vo Vestníku VO č. 107/2021 zo dňa 3.5.2021, zn. 24739 – MST.**

**A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA**

Verejný obstarávateľ bude vyhodnocovať ponuky v zmysle § 44 ods. 3 písm. c) zákona na základe kritérií na vyhodnotenie ponúk - **najnižšej ceny v EUR bez DPH za každú časť zákazky samostatne**.

1. Úspešným uchádzačom sa stane uchádzač, ktorý vo svojej ponuke predloží najnižšiu cenu za časť zákazky v Eur bez DPH a preukáže splnenie podmienok účasti a splnenie požiadaviek na predmet obstarávania. Ako druhý v poradí sa umiestni uchádzač, ktorý vo svojej ponuke predloží druhú najnižšiu cenu za predmet zákazky v Eur bez DPH atď.

2. Jediným kritériom na vyhodnotenie ponúk je najnižšia cena za časť zákazky vypočítaná a vyjadrená podľa bodu 15 časti súťažných podkladov A.1 Pokyny pre uchádzačov v Eur bez DPH.

3. Hodnotenie ponúk uchádzačov je dané pridelením jej príslušného poradia podľa posudzovaných údajov uvedených v jednotlivých ponukách, týkajúcich sa ceny za dodanie predmetu zákazky podľa bodu 3 časti súťažných podkladov A.1 Pokyny pre uchádzačov.

4. Poradie uchádzačov pre každú časť zákazky sa určí zostavením poradia navrhnutých ponukových cien za dodanie predmetu zákazky podľa bodu 2 tejto časti súťažných podkladov, vyjadrených v Eur bez DPH, uvedených v jednotlivých ponukách uchádzačov.

5. Uchádzač v ponuke predloží návrh na plnenie kritéria, t.z. podpísaný Formulár – Návrh na plnenie kritéria v časti B.4 týchto súťažných podkladov, s uvedením ceny podľa bodu 1 za jednotlivé časti zákazky.

**B.1 OPIS PREDMETU ZÁKAZKY**

Predmetom zákazky je dodanie dvoch samostatných technológií, ich inštalácia a zaškolenie obsluhy.

Dodanie tovaru zahŕňa dodanie tovaru do miesta plnenia, jeho vykládku, jeho inštaláciu, uvedenie do prevádzky, zaškolenie zamestnancov kupujúceho, predloženie príslušnej technickej a sprievodnej dokumentácie a vypracovanie a predloženie Preberacieho protokolu, Inštalačného protokolu a Protokolu o zaškolení (resp. jedného spoločného protokolu).

**Minimálne požadované parametre:**

**1. Multifunkčné rezacie, bigovacie a frézovacie centrum**

|  |  |  |  |
| --- | --- | --- | --- |
| **Celok** | **opis / technická špecifikácia - požadované technické parametre** | **MJ** | **číselný údaj / hodnota / charakteristika parametra - požadovaná hodnota parametra** |
| **Multifunkčné rezacie, bigovacie a frézovacie centrum**  | **Požiadavky na technológiu** |
| Maximálna rýchlosť | mm/sec. | min. 500 |
| Možnosť striedania produkcie – 1. zóna pracuje, 2 zóna výmena materiálu | áno/nie | áno |
| Monžnosť práce minimálne troch nástrojoch súčasne | áno/nie | áno |
| Možnosť spracovať materiály: lepenka, kartón, samolepka, dibond, plexisklo | áno/nie | áno |
| **Pracovný stôl** |
| Rozmer pracovnej plochy, pre všetky nástroje | mm | min. 1650 x 3150 |
| Maximálna hĺbka rezania/frézovania | mm | min. 20 |
| Presnosť opakovania úkonu (čím menšie tým presnejšie) | um | min. 60 |
| **Nástroje** |
| Oscilačný nôž pre spracovanie lepenky | áno/nie | áno |
| Ryhovacie kolieska ryhovanie lepenky a kartónu | áno/nie | áno |
| Digitálna kamera pre načítanie orezových značiek | áno/nie | áno |
| Nôž na rezanie samolepiacej fólie - kisscut | áno/nie | áno |
| Nástroj pre automatické meranie výšky rezacieho noža | áno/nie | áno |
| Nástroj pre rezanie 90° V-drážky do lepenky | áno/nie | áno |
| **Fréza-vreteno** |
| Maximálne otáčky | ot./min. | min. 45000 |
| Maximálny výkon frézy | kW | min.1 |
| **Vákuové prisávané média** |
| Výkon vákuovej pumpy | kW | min.6 |
| Automatické spínanie zón podľa materiálu | áno/nie | áno |
| Počet vákuových zón | ks | min.4 |
| **Pracovná stanica** |
| Pracovná stanica so vstavaným ovládacím panelom s odkladacím priestorom pre nástroje, počítačom a ovládacím softvérom | áno/nie | áno |
| Ovládací softvér vrátane konštrukčného softvéru pre štandardizáciu výroby a prípravu dát | áno/nie | áno |
| **Ďalšie požiadavky k dodaniu a sfunkčneniu**  | **Dodanie na miesto realizácie (doprava)** | áno |
| **Montáž a uvedenie zariadenia do prevádzky** | áno |
| **Zaškolenie na obsluhu zariadenia** | áno |

**2. Hybridná UV LED tlačiareň s bielou farbou**

|  |  |  |  |
| --- | --- | --- | --- |
| **Celok** | **opis / technická špecifikácia - požadované technické parametre** | **MJ** | **číselný údaj / hodnota / charakteristika parametra - požadovaná hodnota parametra** |
| **Hybridná UV LED tlačiareň s bielou farbou**  | **Požiadavky na technológiu** |
| Maximálna rýchlosť tlače | m2/hod | min. 60 |
| Rýchlosť tlače pri najvyššej kvalite - fotografická kvalita | m2/hod | min.7 |
| Výška (hrúbka) potlačiteľného materiálu | mm | min.45 |
| Šírka potlačiteľného materiálu | mm | min.1620 |
| Rozlíšenie tlače | dpi | min. 700x1400 |
| Množstvo farieb CMYK + W + W | počet | min. 6 |
| Atrament - UV/LED vytvrdzovací, ekologický UV (low VOC) | áno/nie | áno |
| Variabilná veľkosť kvapky v minimálnom rozsahu (picoliter) | pl | .12 - 30 |
| Integrovaný podávač médií | áno/nie | áno |
| Vákuový systém integrovaný v tlačiarni | áno/nie | áno |
| Typ média - tuhé a flexibilné | áno/nie | áno |
| Vysokorýchlostné rozhranie PCIE, LAN | áno/nie | áno |
| Ovládací softvér vrátane ripovacieho softvéru | áno/nie | áno |
| **Ďalšie požiadavky k dodaniu a sfunkčneniu**  | **Dodanie na miesto realizácie (doprava)** | áno |
| **Montáž a uvedenie zariadenia do prevádzky** | áno |
| **Zaškolenie na obsluhu zariadenia** | áno |

Stanovené špecifikácie sú minimálne požadované, uchádzač môže naceniť výkonovo vyššie, efektívnejšie, kvalitatívne lepšie technológie.

Ak je niekde v dokumentoch verejného obstarávania uvedený názov výrobcu, výrobku alebo typové označenie, uchádzač môže naceniť ekvivalentnú položku pri zachovaní všetkých funkcionalít a minimálnych požadovaných parametrov a na toto vo svojej ponuke písomne upozorní. Pri použití ekvivalentných druhov materiálov a/alebo výrobkov musia mať minimálne vlastnosti (parametre) zodpovedajúce vlastnostiam (parametrom), ktoré sú uvedené v špecifikácii.

**B.2 SPÔSOB URČENIA CENY**

1. Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.

2. Návrh ceny musí byť spracovaný v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

3. Cena uvedená v návrhu zmluvy musí obsahovať cenu za požadovaný predmet zákazky, t.z. sumár všetkých položiek, ktorý vychádza z ocenených položiek.

4. Uchádzač ocení všetky položky, pre určenie ceny uvedie pre každú požadovanú položku a špecifikácie aj jednotkovú cenu. Jednotkové ceny budú uvedené v mene Eur na dve desatinné miesta (bez toho, aby boli „skryté“ ďalšie desatinné miesta, ktoré by skresľovali konečný výsledok). Požaduje sa, aby všetky výpočty boli zaokrúhlené na dve desatinné miesta. Položky uvedené v rozpočte, ktoré uchádzač neocení a neuvedie pre ne jednotkovú cenu, budú považované za už zahrnuté v iných cenách.

5. Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

5.1 navrhovaná zmluvná cena bez DPH,

5.2 sadzba DPH a výška DPH,

5.3 navrhovaná zmluvná cena vrátane DPH.

6. Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

7. Uchádzač je povinný vo výkaze výmer jasne vyznačiť použitie ekvivalentných materiálov či tovarov v ponuke s uvedením názvu ekvivalentného výrobku za názvom pôvodne požadovaného výrobku – materiálu alebo tovaru v predloženom výkaze výmer. Zároveň uchádzač uvedie opis použitých ekvivalentov predložením dokladov potvrdzujúcich porovnateľné parametre výrobkov.

**B.3 OBCHODNÉ PODMIENKY PLNENIA PREDMETU ZÁKAZKY**

Text ustanovení návrhu zmluvy je pre uchádzača záväzný a nie je prípustné ho meniť, dopĺňať alebo akokoľvek upravovať. Návrh zmluvy môže byť doplnený len v súlade s podmienkami súťaže a zákonom o verejnom obstarávaní.

**Znenie zmluvných podmienok pre obidve časti zákazky sú rovnaké.**

**Kúpna zmluva**

**podľa § 409 a nasl. Obchodného zákonníka v znení neskorších predpisov**

uzatvorená medzi zmluvnými stranami

**I.**

**Zmluvné strany**

**Kupujúci:**

Obchodné meno:                **FAB Co. s. r. o.**

Adresa sídla:                          Poľná 2, Banská Bystrica 974 05

Právna forma:                      spoločnosť s ručením obmedzeným

Zastúpený:                           Róbert Briš, konateľ

IČO: 36 647 667

IČ DPH: SK2022166663

DIČ: 2022166663

Zapísaný v Obchodnom registri Okresného súdu Banská Bystrica, oddiel: Sro, vložka 11489/S

Bankové spojenie: Všeobecná úverová banka, a.s.

IBAN: SK51 0200 0000 0021 5359 8655

E-mail: fab@fab.sk

**(ďalej len „kupujúci“)**

**a**

**Predávajúci:**

Obchodné meno: **.............................**

Adresa sídla: ............................

Zastúpený: ............................

IČO: ............................

IČ DPH: ............................

DIČ: ............................

Zapísaný v ............................

Bankové spojenie: ............................

IBAN: ............................

E-mail: ............................

**(ďalej len „predávajúci“)**

**II.**

**Predmet plnenia zmluvy**

1. Kupujúci a predávajúci uzatvárajú túto kúpnu zmluvu ako výsledok verejného obstarávania podľa zákona 343/2015 Z. z. o verejnom obstarávaní ku projektu kód ITMS2014+: 302031G681, s názvom **„Podpora kultúrneho priemyslu - FAB Co. s. r. o.“.**
2. Predávajúci sa touto zmluvou zaväzuje dodať kupujúcemu tovar a previesť na neho vlastnícke právo k tomuto tovaru a kupujúci sa zaväzuje zaplatiť za tovar kúpnu cenu podľa tejto zmluvy.
3. Tovarom pre účely tejto zmluvy je „Doplniť názov technológie resp. logického celku“, ktorého špecifikácia je uvedená v Prílohe č. 1 Návrh na plnenie kritérií – rozpočet, ktorá je neoddeliteľnou súčasťou tejto zmluvy.

**III.**

**Kúpna cena**

1. Zmluvná cena je stanovená dohodou zmluvných strán v súlade so zákonom č. 18/1996 Z.z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z.z., ktorou sa vykonáva zákon Národnej rady Slovenskej republiky č. 18/1996 Z.z. o cenách v znení neskorších predpisov.

2. Za dodanie predmetu plnenia zmluvy podľa článku IV. bod 2, zaplatí kupujúci predávajúcemu dohodnutú cenu celkom vo výške:

Cena za predmet zákazky celkom: ............................... EUR bez DPH

............................ DPH, ......%

 ............................... EUR s DPH

 Slovom: ..............................EUR bez DPH

**IV.**

**Dodací termín a dodacia podmienka**

1. Dodací termín predmetu zmluvy: **do 2 mesiacov** odo dňa prijatia zálohovej platby v súlade s článkom V. bodom 1 písmenom a).
2. Dodaním tovaru sa rozumie:

a) dodanie tovaru bez vád, ktoré by bránili jeho užívaniu,

b) miestom dodania tovaru je FAB Co. s. r. o.,Banská Bystrica,

c) tovar bude dodaný v plnom rozsahu, nový, nepoužívaný, nebude vykazovať žiadne chyby, ktoré by obmedzili hodnotu zmluvného predmetu a použiteľnosť,

d) súčasťou dodávky bude tiež doprava na miesto dodania, vykládka, inštalácia, uvedenie do prevádzky, zaškolenie zamestnancov kupujúceho a príslušná technická a sprievodná dokumentácia,

e) záruka a príslušný záručný servis: 12 mesiacov od okamihu protokolárneho prevzatia tovaru.

f) tovar musí pri odskúšaní spĺňať všetky technické parametre uvedené v Prílohe č. 1 Návrh na plnenie kritérií - rozpočet. V opačnom prípade, je kupujúci oprávnený odstúpiť od zmluvy, požadovať vrátenie všetkých uhradených platieb a odstránenie tovaru na náklady predávajúceho.

1. V prípade omeškania predávajúceho s dodaním tovaru má kupujúci právo uplatniť si zmluvnú pokutu vo výške 0,05 % z kúpnej ceny bez DPH za každý aj začatý deň omeškania.
2. Ak je predávajúci v omeškaní s odovzdaním tovaru o viac ako 30 dní má kupujúci právo od zmluvy odstúpiť.
3. V prípade omeškania kupujúceho s úhradou faktúry má predávajúci právo uplatniť si zmluvnú pokutu vo výške 0,02 % z kúpnej ceny bez DPH za každý aj začatý deň omeškania.
4. Ak predávajúci nedodá kompletný predmet kúpnej zmluvy, tak ako je uvedený v Prílohe č. 1 Návrh na plnenie kritéria – rozpočet, resp. svojvoľne zmení bez súhlasu kupujúceho akýkoľvek technický, výkonnostný, alebo iný parameter dodaného zariadenia má kupujúci právo na zmluvnú pokutu vo výške 95 % z celkovej hodnoty príslušného tovaru uvedeného v Prílohe č. 1, čo predstavuje náhradu škody kupujúceho vyplývajúcu z nezískania resp. neschválenia výdavkov prostredníctvom nenávratného finančného príspevku poskytovateľom nenávratného finančného príspevku na základe zmluvy o poskytnutí nenávratného finančného príspevku.

**V.**

**Platobné podmienky**

1. Platba za tovar bude uskutočnená nasledovne:
	1. Kupujúci poskytne predávajúcemu preddavok (zálohu) vo výške 20 % z kúpnej ceny podľa článku III. na základe zálohovej faktúry vystavenej predávajúcim po doručení výzvy na vystavenie zálohovej faktúry od kupujúceho e-mailom alebo písomne. Splatnosť zálohovej faktúry je 30 dní odo dňa jej doručenia kupujúcemu. Predávajúci je povinný vystaviť faktúru v štyroch origináloch v listinnej forme.
	2. Predávajúci je oprávnený vystaviť konečnú faktúru vo výške 80 % z kúpnej ceny podľa článku III. po úplnom dodaní predmetu zmluvy, teda po protokolárnom prevzatí predmetu kúpy kupujúcim. Prílohou faktúry bude preberací protokol a inštalačný protokol potvrdený oboma zmluvnými stranami a protokol o zaškolení (resp. jeden spoločný protokol). Splatnosť faktúry je 60 dní odo dňa doručenia kupujúcemu. Predávajúci je povinný vystaviť faktúru v štyroch origináloch v listinnej forme.

2. Predávajúci je povinný zaslať e-mailom, alebo iným spôsobom doručiť informáciu o prijatí zálohovej platby v súvislosti s touto zmluvou vo forme napr. výpis z účtu (detail o prijatí platby) na kontaktný e-mail/adresu podľa článku I. tejto zmluvy.

**VI.**

**Záručná lehota, servis, náhradné diely**

1. Predávajúci je povinný poskytnúť záruku 12 mesiacov odo dňa protokolárneho prevzatia tovaru.
2. Predávajúci sa zaväzuje nastúpiť na servis do 24 hodín v pracovných dňoch od nahlásenia poruchy a odstrániť závady do 48 hodín od nástupu na servis. Po tretej oprávnenej reklamácii rovnakej závady má kupujúci nárok na výmenu za nový tovar.
3. V prípade ak predávajúci nenastúpi do 24 hodín resp. neodstráni závadu do 48 hodín od nástupu na servis má kupujúci nárok na zmluvnú pokutu vo výške 300 EUR za každý aj začatý deň omeškania.
4. Predávajúci pri dodaní tovaru (predmetu zmluvy) predloží certifikát o odbornej spôsobilosti technika vykonávať záručný a pozáručný servis.

**VII.**

**Vlastnícke právo**

1. Vlastnícke právo k tovaru nadobúda kupujúci dňom podpísania preberacieho protokolu oboma zmluvnými stranami.

**VIII.**

**Ostatné ustanovenia**

1. Vzájomné vzťahy zmluvných strán, vyplývajúce z tejto zmluvy, pokiaľ nie sú upravené touto zmluvou sa riadia Obchodným zákonníkom Slovenskej republiky a všeobecne právnymi predpismi.
2. Zmeny alebo doplnky k tejto zmluve môžu byť uskutočnené len písomnou formou ako dodatok k tejto zmluve.
3. Predávajúci predloží kupujúcemu zoznam navrhovaných subdodávateľov (Príloha č.2 tejto zmluvy) s uvedením údajov o všetkých známych subdodávateľoch a údajov o osobách oprávnených konať za navrhovaných subdodávateľov v rozsahu meno a priezvisko, adresa pobytu a dátum narodenia.
4. V prípade akejkoľvek zmeny údajov o navrhovaných subdodávateľoch podľa bodu 3. tohto článku alebo v prípade zmeny navrhovaných subdodávateľov, predávajúci túto zmenu oznámi kupujúcemu doručením nového „Zoznamu subdodávateľov“ kupujúcemu bezodkladne ako sa o zmene dozvie, pričom v prípade zmeny navrhovaných subdodávateľov zároveň oznámi kupujúcemu údaje podľa bodu 3. tohto článku o nových subdodávateľoch. Zároveň je predávajúci povinný dodržať ustanovenia v súlade so Zákonom č. 315/2016 Z. z. o registri partnerov verejného sektora a o zmene a doplnení niektorých zákonov aj v súvislosti s jeho subdodávateľmi.

**IX.**

**Záverečné ustanovenia**

1. Táto zmluva je vyhotovená v štyroch rovnopisoch, z ktorých každá strana obdrží po dva rovnopisy.

2. Táto zmluva je platná dňom podpisu oboma zmluvnými stranami a účinná dňom vystavenia výzvy na vystavenie zálohovej faktúry predávajúcemu e-mailom alebo písomne na kontaktný e-mail/adresu uvedený v článku I. tejto zmluvy.

3. Z dôvodu, že predmet zákazky bude financovaný z prostriedkov poskytnutých na základe Zmluvy o poskytnutí nenávratného finančného príspevku (Zmluvy o NFP), bude Predávajúci povinný strpieť výkon kontroly/auditu/overovania súvisiacich s dodávkou predmetu plnenia kedykoľvek počas platnosti a účinnosti Zmluvy o NFP a to oprávnenými osobami.

4. Predávajúci je povinný bezodkladne prijať opatrenia na nápravu nedostatkov, zistených pri výkone kontroly/auditu/overovania v zmysle správy z kontroly/auditu/overovania v lehote stanovenej oprávnenými osobami na výkon kontroly/auditu/overovania, pokiaľ sa na neho nedostatky vzťahujú a o splnení opatrení prijatých na nápravu zistených nedostatkov bezodkladne informovať kupujúceho.

5. V prípade porušenia povinností predávajúceho, ktoré sú uvedené v článku IX., bod 4, predávajúci je povinný nahradiť škodu vzniknutú kupujúcemu v súvislosti s porušením týchto jeho povinností alebo jeho nečinnosťou.

6. Súčasťou tejto zmluvy sú prílohy:

Príloha č. 1 Návrh na plnenie kritérií - rozpočet

Príloha č. 2 Zoznam subdodávateľov

V ............. dňa *..............* V .......... dňa *..............*

Za predávajúceho: Za kupujúceho:

(obchodné meno) FAB Co. s. r. o.

................................................... ...................................................

(Meno a priezvisko, funkcia) Róbert Briš

 konateľ

Príloha č. 2 Zoznam subdodávateľov (Vzor)

**ZOZNAM SUBDODÁVATEĽOV**

**Subdodávateľ:**

Obchodné meno alebo názov, resp. meno, priezvisko: .....................................................

Sídlo, miesto podnikania alebo obvyklý pobyt: .....................................................

IČO, resp. dátum narodenia: .....................................................

Osoba oprávnená konať za subdodávateľa: .....................................................

- meno a priezvisko: .....................................................

- adresa pobytu: .....................................................

- dátum narodenia: .....................................................

- funkcia: .....................................................

Podiel plnenia zo zmluvy (špecifikácia, percentuálny a finančný rozsah):

....................................................................................................................................................................................................................................................................................................................................................................................................................................

Za predávajúceho:

(obchodné meno)

...................................................

(Meno a priezvisko, funkcia)

**B.4 FORMULÁR – Návrhy na plnenie kritéria = príloha č. 1 ku kúpnej zmluve pre časť 1 a/alebo časť 2 zákazky**

* **viď samostatné prílohy súťažných podkladov**

**PRÍLOHA SÚŤAŽNÝCH PODKLADOV - vzor**

***Príloha č. 1 - Vyhlásenie uchádzača***

Názov alebo obchodné meno uchádzača:

Adresa alebo sídlo uchádzača:

IČO:

Vyhlásenie uchádzača

Ja dolupodpísaný uchádzač/ako štatutárny orgán uchádzača\* čestne vyhlasujem, že

* súhlasím bez výhrady a obmedzenia s podmienkami určenými verejným obstarávateľom a akceptujem v plnom rozsahu obchodné a zmluvné podmienky uvedené v súťažných podkladoch v časti (B) Obchodné podmienky, ktoré sú záväzným právnym dokumentom pre poskytnutie zákazky,
* rozumel som a súhlasím so všetkými podmienkami predmetnej zákazky,
* vyhlasujem, že všetky predložené doklady a údaje uvedené v ponuke sú pravdivé a úplné.

Vypracoval: ..........................................................

V ..................................... dňa .............................

..........................................................

za uchádzača

\*nehodiace sa vymažte

**KOMUNIKÁCIA**

* **POŽIADAVKY NA ELEKTRONIZÁCIU -**

**Časť I**

##### Komunikácia

######  komunikácia medzi verejným obstarávateľom a záujemcami/uchádzačmi

1.1 Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

1.2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi

1.3 JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

1.4 Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome

 - Microsoft Edge

1.5 Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

1.6 Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie súťažných podkladov a výzvy na predloženie ponuky, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov ako aj komunikácia pri revíznych postupoch medzi verejným obstarávateľom a záujemcami/uchádzačmi a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje zákon. Pokiaľ sa v súťažných podkladoch vyskytujú požiadavky na predkladanie ponúk, vysvetľovanie súťažných podkladov a výzvy na predloženie ponuky, prípadné doplnenie súťažných podkladov, vysvetľovanie predložených ponúk., ako aj komunikácia pri revíznych postupoch medzi verejným obstarávateľom a záujemcami/uchádzačmi alebo akúkoľvek inú komunikáciu medzi verejným obstarávateľom a záujemcami/uchádzačmi, má sa na mysli vždy použitie komunikácie prostredníctvom komunikačného rozhrania systému JOSPHINE. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak v súťažných podkladoch túto skutočnosť zreteľne uvedie. Táto komunikácia sa týka i prípadov – kedy sa ponuka javí ako mimoriadne nízka vo vzťahu k tovaru, stavebným prácam alebo k službe. V takomto prípade komisia prostredníctvom komunikačného rozhrania systému JOSEPHINE požiada uchádzača o vysvetlenie, týkajúce sa predloženej ponuky a uchádzač musí doručiť prostredníctvom komunikačného rozhrania systému JOSEPHINE písomné odôvodnenie mimoriadne nízkej ponuky. Ak bude uchádzač alebo ponuka uchádzača z verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu a lehoty, v ktorej môže byť doručená námietka. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma. Akákoľvek komunikácia verejného obstarávateľa či záujemcu/uchádzača s treťou osobou v súvislosti s týmto verejným obstarávaním bude prebiehať spôsobom, ktorý stanoví zákon a bude realizovaná mimo komunikačné rozhranie systému JOSEPHINE.

1.7 Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

1.8 Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

1.9 Verejný obstarávateľ odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).

1.10 Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa <https://www.uvo.gov.sk/>... formou odkazu na systém JOSEPHINE.

**Časť II**

##### Registrácia

2.1 Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID) .

2.2 Predkladanie ponúk je umožnené iba autentifikovaným uchádzačom. Autentifikáciu je možné urobiť dvoma spôsobmi

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

b) alebo počkaním na autorizačný kód, ktorý bude poslaný na adresu sídla firmy uchádzača v listovej podobe formou doporučenej pošty. Lehota na tento úkon sú 4 pracovné dni a je potrebné s touto lehotou počítať pri vkladaní ponuky.

2.3 Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

**Časť III**

##### Elektronické ponuky - podávanie ponúk

* 1. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.

3.2 Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.

* 1. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
	2. Ak ponuka obsahuje dôverné informácie, uchádzač ich v ponuke viditeľne označí.

 Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na ... desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).

3.5 Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

* 1. Ponuka uchádzača predložená po uplynutí lehoty na predkladanie ponúk sa elektronicky neotvorí.

3.6 Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

* 1. Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

##### **Informácie o spracovávaní osobných údajov dotknutých osôb**

Verejný obstarávateľ týmto poskytuje dotknutým osobám, ktorých osobné údaje bude verejný obstarávateľ ako prevádzkovateľ spracovávať, informácie podľa článku 13 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov. Táto informácia vysvetľuje, akým spôsobom spracúva verejný obstarávateľ ako prevádzkovateľ pri verejnom obstarávaní osobné údaje. Pri spracúvaní osobných údajov sa verejný obstarávateľ riadi primárne všeobecným nariadením EÚ o ochrane osobných údajov(“GDPR”) a ustanoveniami Zákona o ochrane osobných údajov č.18/2018 Z.z.

Údaje o prevádzkovateľovi: prevádzkovateľom je verejný obstarávateľ FAB Co. s. r. o., v zast: ZA advisory, s.r.o.

Z akého dôvodu verejný obstarávateľ osobné údaje spracováva:

Spracúvanie osobných údajov je nevyhnutné pre vykonanie procesu verejného obstarávania tak, ako ho definuje zákon č. 343/2015 Z.z. o verejnom obstarávaní. V rámci tohto procesu musia uchádzači vo verejnom obstarávaní spolu s predložením ponuky preukázať i tzv. osobné postavenie, finančné a ekonomické postavenie, technickú spôsobilosť alebo odbornú spôsobilosť. V rámci splnenia podmienok účasti vo verejnom obstarávaní uchádzači predkladajú doklady, ktoré obsahujú osobné údaje fyzických osôb, s ktorými sa verejný obstarávateľ oboznamuje, musí ich preskúmať a vyhodnotiť. Právnym základom spracovania osobných údajov, ktoré mu uchádzači poskytnú je v prvom rade zákon, ktorým je zákon č. 343/2015 Z.z. o verejnom obstarávaní („ZVO“). Ide o právny základ "plnenie zákonnej povinnosti" podľa čl. 6 ods. 1 písm. c) GDPR. Poskytnutie osobných údajov je zákonnou požiadavkou, ktorá je nevyhnutná v konečnom dôsledku na uzatvorenie zmluvy. V prípade, ak by dotknutá osoba osobné údaje neposkytla, verejný obstarávateľ by nemohol overiť splnenie podmienok osobného postavenia fyzických osôb a nemohol by usúdiť, či uchádzač splnil podmienky účasti vo verejnom obstarávaní.

Komu verejný obstarávateľ osobné údaje sprístupňuje:

Osobné údaje získané v rámci procesu verejného obstarávania sprístupňuje verejný obstarávateľ len v nevyhnutnej miere napr. svojim zamestnancom, ktorých poveruje vykonaním jednotlivých úkonov. Prevádzkovateľ poveril vykonaním verejného obstarávania spoločnosť ZA advisory, s.r.o., Kollárova 2641/15, 010 01 Žilina, ktorá sa v zmysle GDPR považuje za sprostredkovateľa. Sprostredkovateľ spracováva osobné údaje v mene verejného obstarávateľa ako prevádzkovateľa na základe osobitnej zmluvy o spracovávaní osobných údajov. V tejto zmluve sprostredkovateľ vyhlásil, že prijal primerané technické a organizačné opatrenia, ktorými garantuje bezpečnosť spracúvania osobných údajov v mene verejného obstarávateľa. Verejný obstarávateľ mu zároveň uložil postupovať výlučne podľa jeho pokynov, ktoré vymedzil rámcom úkonov predpokladaných a vyslovene definovaných v ZVO. Nakoľko v zmysle ZVO sa jednotlivé fázy/procesy verejného obstarávania vrátane dokumentov (ponúk) uchádzačov zverejňujú, verejný obstarávateľ týmto informuje uchádzačov a všetky dotknuté osoby, ktorých osobné údaje budú spracovávané v procese verejného obstarávania, že budú zverejnené v profile verejného obstarávateľa vedeného Úradom pre verejné obstarávanie.

Do ktorých krajín prenáša verejný obstarávateľ osobné údaje:

Verejný obstarávateľ neplánuje vykonať cezhraničný prenos osobných údajov do tretích krajín mimo Európskeho hospodárskeho priestoru (EÚ, Island, Nórsko a Lichtenštajnsko). Zverejnenie údajov na stránke www.uvo.gov.sk, ktorý je verejne prístupný nie je možné považovať za prenos vo vlastnom slova zmysle. Hoci k nemu majú prístup i osoby mimo Európskeho hospodárskeho priestoru, túto skutočnosť verejný obstarávateľ nevie ovplyvniť.

Ako dlho uchováva verejný obstarávateľ Vaše osobné údaje:

Osobné údaje uchováva verejný obstarávateľ najviac do doby, kým je to potrebné na účely, na ktoré sa osobné údaje spracúvajú. V prípade, ak sa uchádzač verejného obstarávania len zúčastní, avšak nie je víťazom, s ktorým je uzatvorená zmluva, jeho osobné údaje sa budú spracovávať najdlhšie po dobu 5 rokov odo dňa ukončenia verejného obstarávania. Toto je totiž doba, počas ktorej môže Úrad pre verejné obstarávanie vykonať dohľad nad verejným obstarávaním. Uchovávanie dokumentov o VO je preto zákonnou povinnosťou verejného obstarávateľa. V prípade, ak dôjde k uzatvoreniu zmluvy, účtovné podklady je potrebné uchovávať po dobu 10 rokov, v zmysle zákona o účtovníctve a iných právnych predpisov. V prípade, ak má verejný obstarávateľ povinnosť postupovať v súlade so zákonom o archívoch a registratúrach, musí naplniť i požiadavky daného právneho predpisu. V každom prípade však verejný obstarávateľ uchováva dokumenty s osobnými údajmi najdlhšie po dobu ustanovenú osobitnými právnymi predpismi.

Ako o Vás získava verejný obstarávateľ osobné údaje:

Osobné údaje získava verejný obstarávateľ výlučne od dotknutých osôb, t.j. dotknuté osoby mu ich sami poskytnú ako súčasť ponuky vo verejnom obstarávaní.

Aké práva má dotknutá osoba:

Ak ste predložili do procesu verejného obstarávania svoje osobné údaje v takom rozsahu, že je na základe nich možná Vaša priama alebo nepriama identifikácia, ste dotknutá osoba. Ako osoba, ktorej osobné údaje sa spracovávajú máte právo kedykoľvek požadovať prístup k Vašim osobných údajom, právo žiadať ich opravu (ak sú nesprávne, alebo sa zmenili), máte právo požiadať o vymazanie Vašich osobných údajov, ak už neexistuje dôvod, pre ktorý by sme ich mali spracovávať, právo požadovať obmedzenie ich spracovávania, právo namietať proti ich spracovávaniu a za určitých okolností žiadať prenos týchto údajov. V prípade, ak sa domnievate že spracovávaním Vašich údajov bol porušený zákon o ochrane osobných údajov alebo nariadenie GDPR, máte právo podať sťažnosť dozornému orgánu, ktorým je Úrad na ochranu osobných údajov SR, Hraničná 12, Bratislava. V prípade, ak chcete uplatniť svoje práva, môžete tak urobiť u verejného obstarávateľa (prevádzkovateľa), resp. u sprostredkovateľa na adrese ZA advisory, s. r. o., Kollárova 2641/15, 010 01 Žilina, e-mail: vo@zaadvisory.sk